כריסטיאן דה דוב

כריסטיאן דה דוב (בצרפתית: Christian René Marie Joseph, Viscount de Duve; 2 ביולי 1917 – 4 במאי 2013) היה פיזיולוג אנגלי-בלגי שעסק בתחומי הביולוגיה והכימיה והתמקד בחקר המבנה המקרוני של התא.

דה דוב נולד באנגליה וחי בבלגיה. הוא זכה ב-1974 בפרס נובל לפיזיולוגיה או לרפואה יחד עם עמיתיו אלבר קלוד וג'ורג'ה אמיל פאלאדה. הפרס ניתן להם על מחקרם ותגליותיהם בנושאי אברוני התא ליזוזום, ופראוקסיזום.

דה דוב זכה ב-1967, בפרס מטעם עמותת גאירדנרבזכות תגלית הליזוזום וב-1989 גם במדליית וילסון (הפרס שנחשב ליוקרתי ביותר לחקר הפיזיולוגיה של התא).

== ביוגרפיה ==
הוריו של דה דוב ברחו במהלך מלחמת העולם הראשונה מבלגיה לאנגליה, שם נולד בנם בעיירה תמז דיטון, הסמוכה ללונדון. ב-1920, לאחר המלחמה, כשהיה כריסטיאן בן שלוש חזרה משפחתו לבלגיה.

דה דוב למד בבית ספר באנטוורפן בתקופה בה למדו בבית הספר בשפות הצרפתית והפלמית, ובשנת 1934 הצטרף לאוניברסיטה הקתולית של לובן שם קיבל, ב-1942, את תואר ה-MD. בשנת 1988 העניקה לו אוניברסיטת רוקפלר שבניו יורק את תואר הפרופסור

בשנת 1943 התחתן עם ג'נינה הרמן, שנפטרה ב-2008. לבני הזוג נולדו ארבעה ילדים (שני בנים ושתי בנות).

בנאום הנובל של דה דוב, הוא הדגיש ואמר כי במהלך חייו זכה לפגוש בפנים הרבות והמופלאות של התארגנות ופעילות התאים החיים. בנוסף, הדגיש שהוא ועמיתיו מרוצים מאוד מהעובדה שממצאיהם לא רק מעשירים את הידע העולמי, אלא עשויים גם לסייע לנצח מחלות.

== מחקרים ==
גוף התא ואברוניו
דה דוב חקר, יחד עם אנשי מדע נוספים (אלבר קלוד, ג'ורג' פאלאד ואחרים), חקרו נושאים בתחומי הכימיה ומדעי החיים, ובהם את הורמוני האינסולין והגלוקוגן, הצוות שלו גילה, באמצעות תצפיות על גוף התא, את אברוני הליזוזום והפראוקסיזום. גילויים אלה סייעו לפיתוח תרופות למחלות גנטיות ואחרות (לדוגמה: ליזוזום שאינו תקין יכול לתרום להיווצרות בעיה של עיכול בלתי תקין בתא).

== סיום חייו ==
כשהיה דה דוב בן 95, הוא היה נכה וסבל ממוגבלויות בחלקים רבים של גופו. לבקשתו, הוא הומת ב-4 במאי 2013, בהמתת חסד שבוצעה בבלגיה בנוכחות ארבעת ילדיו.

== ספרים ==
במהלך חייו פרסם דה דוב מאמרים רבים ושלושה ספרים שעסקו במבנה התא: ב-1984 פרסם את "A guided tour of the living cell”, ב-1991 את "Blueprint for a cell", וב-1995 את "Vital Dust". ספריו ומאמריו תורגמו למספר שפות.

== קישורים חיצוניים ==

* [https://www.deduveinstitute.be/contact-us מכון דה דוב]
* [http://www.bmj.com/content/346/bmj.f3821 האתר כתב העת British] [http://www.bmj.com/content/346/bmj.f3821 Medical Journal, Published 18 June 2013.]
* [http://www.rockefeller.edu/about/awards/nobel/cdeduve קורות חייו] [http://www.rockefeller.edu/about/awards/nobel/cdeduve מאתר אוניברסיטת רוקפלר.]
* [http://telem.openu.ac.il/courses/c20237/lifegenesis-g.htm "כיצד] [http://telem.openu.ac.il/courses/c20237/lifegenesis-g.htm התהוו החיים" איריס פריי, פורסם ב"גליליאו" גיליון 11, עמ' 14–21, יולי/אוגוסט 1995.]
* [https://www.youtube.com/watch?v=r3IYKbLbguA ראיון מצולם עם] [https://www.youtube.com/watch?v=r3IYKbLbguA כריסטיאן דה דוב, הועלה ב 2011. 7.18.]
* [http://www.gairdner.org/content/christian-deduve אתר הפרס גאירדנר] [http://www.gairdner.org/content/christian-deduve קנדה, בו כריסטיאן זכה בפרס בשנת 1967.]
* [http://www.nndb.com/people/189/000130796 אודות חייו של כריסטיאן דה דוב באתר ה NNDB.]
* 
* 

== הערות שוליים ==

קטגוריה:מדענים בלגים
קטגוריה:זוכי פרס נובל לפיזיולוגיה או לרפואה
קטגוריה:סגל אוניברסיטת רוקפלר
קטגוריה:זוכי פרס נובל בלגים
קטגוריה:ילידי 1917
קטגוריה:בריטים שנולדו ב-1917
קטגוריה:אנגלים שנפטרו ב-2013
קטגוריה:זוכי פרס קרן גיירדנר הבינלאומי
קטגוריה:חברי האקדמיה אירופיאה